Document ID: 31998D0603

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Οκτωβρίου 1998 για την τροποποίηση της απόφασης 95/408/ΕΚ σχετικά με τις λεπτομέρειες κατάρτισης, για μία μεταβατική περίοδο, προσωρινών πινάκων εγκατάστασης τρίτων χωρών, από τις οποίες επιτρέπεται να εισάγουν τα κράτη μέλη ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (98/603/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μία μεταβατική περίοδο, προσωρινών πινάκων εγκαταστάσεων τρίων χωρών, από τις οποίες επιτρέπεται να εισάγουν τα κράτη μέλη ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 9,
την πρόταση της Επιτροπής (2),
Εκτιμώντας:
ότι η μεταβατική περίοδος που άρχισε με την απόφαση 95/408/ΕΚ θα λήξει στις 31 Δεκεμβρίου 1998 και ότι, για πρακτικούς λόγους, καθυστέρησε η κατάρτιση των καταλόγων εγκαταστάσεων τρίτων χωρών, από τις οποίες επιτρέπεται να εισάγουν τα κράτη μέλη ορισμένα προϊόντα σύμφωνα με τις διατάξεις των οδηγιών που διέπουν τους υγειονομικούς κανόνες που εφαρμόζονται σε αυτά τα προϊόντα 7
ότι, για να αποφευχθούν ενδεχόμενες διακοπές των παραδοσιακών ρευμάτων συναλλαγών, θα πρέπει να παραταθεί η μεταβατική περίοδος, κατά τη διάρκεια της οποίας δύναται να εφαρμόζεται ένα απλουστευμένο καθεστώς έγκρισης για τις εγκαταστάσεις τρίτων χωρών που εξάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 9 της απόφασης 95/408/ΕΚ, η ημερομηνία «31 Δεκεμβρίου 1998» αντικαθίσταται από την ημερομηνία «31 Δεκεμβρίου 2000».
Άρθρο 2
Η παρούσα απόφαση απευθύνεται στα κράτη μέλη.
Λουξεμβούργο, 19 Οκτωβρίου 1998.

Labels: 17
5
0
3
6